Skandinava kaj rusa tajgoj

eta|220ra|Tajgo apud Arkangelsko.
eta|220ra|Estas multaj riveroj kaj lagoj en la tajgo. Norvega fermit-kanopea tajgo ĉe la polusa cirklo en Rana.
La skandinava kaj rusa tajgoj estas tersupraĵa ekoregiono el la eŭropa-siberia ekoprovinco de la palearktisa ekozono laŭ la tipologio de la Monda Natur-Fonduso (WWF). Ĝi kongruas kun samnoma ekoregiono difinita de la Eŭropa Vivmedia Agentejo. Biome la ekoregiono apartenas al tajgoj de Norvegujo, Rusujo, Svedujo kaj Suomujo. Fitogeografie ĝi troviĝas en la nord-eŭropa flaŭra provinco el la ĉirkaŭboreala regiono de la holarkta regno.

 Priskribo 
La ekoregiono situas en Nord-Eŭropo inter la tundro en la nordo kaj la Mezvarmaj miksaj kaj foliaj arbaroj en la sudo kaj okupas proksimume 2 156 900 km² en Skandinavujo kaj la norda parto de eŭropa Rusujo, estante la plej vasta ekoregiono en Eŭropo.

La skandinava kaj rusa tajgoj konsistas el koniferaroj superregataj de arbara pino (en pli sekaj ejoj), ofte kun subarbaraĵo de ordinara junipero, ordinara piceo, siberia piceo kaj signifa kunmikso de lanuga betulo kaj de penda betulo. Siberia lariko karakterizas la orientan parton de la ekoregiono.

Ĝi limtuŝas la ekoregionojn de la skandinavaj marbordaj koniferaroj (okcidente), de la skandinavaj montaraj betularoj kaj herbejoj (nordokcidente kaj altecen en la altaĵaroj kaj montaroj), de la kol-duonsula tundro ( norde ), de la nordokcident-rusaj kaj nov-zemlaj tundroj kaj tajgoj (nordoriente), de la uralaj tundro kaj tajgo (oriente) kaj de la sarmataj miksaj arbaroj (sude ), Baltan Maron kaj Blankan Maron.

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono PA0608 : Skandinava kaj rusa tajgoj (WWF)
  Skandinava kaj rusa tajgoj (WWF-Wildworld)
  Skandinava kaj rusa tajgoj (Wildworld) - Nacia Geografia Societo
  Skandinava kaj rusa tajgoj (The Encyclopedia of Earth)
  Skandinava kaj rusa tajgoj (Globalspecies)
  Situo : tajpu Scandinavian and Russian taiga.
  Cifereca Mapo de Eŭropaj Ekologiaj Regionoj

Kategorio:Palearktisaj ekoregionoj
Kategorio:Tajgoj
Kategorio:Geografio de Finnlando
Kategorio:Geografio de Norvegio
Kategorio:Ekoregionoj de Rusio
Kategorio:Geografio de Svedio